**KODA AWARDS 2024**

KODA Awards 2024mi saqqummersitanik eqqummiitsuliortunillu innersuussinissami malittarisassat.

Nersornaasiiffissat naliliisussat innersuussinissamullu piumasaqaatit uppernarsarneqarnissaannut periutsillu ataani nalunaarsukkat ukioq naliliiffik 2024-mut atuupput.

Ulluliunneqartut nersornaasiinissamut aaqqissuussaq ukiumiit ukiumut tulluussarneqartuartuupput.

**1. Aaqqissuussaq**

1.1. Koda Awards ingerlanneqartarpoq Kalaallit Nunaanni nipilersortartunik nersornaasiisoqarnissaa pillugu.

1.2. 2024mi Koda Awards ingerlanneqassaaq Sisimiuni Taseralimmi 23.marts ingerlanneqassaaq.

1.3. Koda Awards 2024 aaqqissuunneqarpoq, ataqatigiissaarneqarluni piviusunngortinneqarlunilu siunnersuisooqatigeeqarfimmit (Edvard Lyberth Mørch) Kodap avataaneersut suleqatit taavalu Kodami sulisut allat ilagalugit. Siunnersuisooqatigiiffiup Koda Awards piviusunngortinneqarnissaa tamakkiisumik akisussaaffigaa Siunnersuisooqatigiiffiup aamma Nersornaasiisoqarnissaa sioqqullugu innersuussilernermi, innersuusseriaatsit taavalu taasinermi periuuserineqartutut atuutsinneqartussanik sinaakkusiisussaalluni. Maleruaqqusat Kodami sananeqarput.

**2. Nersornaassiissutaasartut**

1. Ukiumut Nersornaat

2. Isumalluarnartumut Nersornaat (Ukioq ataaseq allortarlugu)

3. Ataqqinaammik Nersornaat (Ukioq ataaseq allortarlugu)

2.1. Koda Awardsimi uku 2024nnersornaasiissutaasarput:

1. Ukiumut Nersornaat

2. Isumalluarnartumut Nersornaat

**3. Jury - Naliliisussat**

3.1. Koda Awards immikkoortoq 2mi pineqartunut tunniunneqartarpoq Kalaallit Nunaanni nipilersornikkut pitsaanerpaamik saqqummersitsisimasumut/-sunut imaluunniit suliniuteqarsimasunut. Kikkut eqqumiitsuliortut, saqqummersitat suliniuteqarsimasulluunniit nersornaaserneqassanersut qulequtaritinneqartuni (kategoriini) tamani nersorniarneqassanersut innersuussinissamut periuserineqartussaq ataani pineqartoq aallaavigalugu ingerlasassaaq:

3.2. Ukioq 2022 aallarnerfigalugu siunnersuisoqatigiiffik Koda suleqatigalugu naliliisussanik pilersitsisassaq. Naliliisussatut qinikkat ukioq ataasiakkaartumik atuuffeqartassapput. Naliliisussatut qinersiniarnermi Kodap pingaartipppaa assigiinngiiaaruteqarluartumik ilaasortaqartoqarnissaa inuiaqatigiinni sinniisuunissaat suiaassutsikkut, ukiumikkut, suminngaanneerfik siammasissumik sinnerneqarnissaat anguniarlugu. Naliliisussatut ilaasortat qinerneqartassapput nipilersornerup silarsuaani tamakkiisumik isiginnissuseqarsinnaassuseq saqqummertartunut malinnaalluarsimaneq misilittagaqassuserlu pitsaassutsimillu immikkut eqqumaarinnissuseq aallaavigalugu, soorlu aammattaaq qinerneqartassallutik, Kodap qinigaasut namminneq soqutigisatik kisiisa aallaaviginagit sulisinnaassuseqarnissaat upperaa sulinissaq ingerlanneqassasoq.

3.3 Naliliisussat immikkut eqqumiitsuliornikkut nipilersornermullu ilisimasaqassusermik pigisaqareersuussaapput. Naliliisussat pingaarnertut tusarnaarsinnaassuseq aallavigalugu katitigaavoq immikkut eqqumiitsiortup immiussamini pitsaassuseq saqqummiunniangaa, allallu suliniutit innersuunniakkat qanoq inuiattut oqaluttuarisaanitsinni massakkoqqissaaq kalallit nipilersornikkut anersaavannik ineriartornerannullu sunniisinnaassusaat aallaavigalugu.

3.3.1 Naliliisartut aaqqiissugaapput ukunanit inuttalerneqarsimasumit:

* Koda sinnerlugu ilaasortaatitaq
* Katuaq
* IluNipe
* KNR
* Festivalit sinnerlugit, Nipiaa Rockfestival

3.4. Naliliisartut aalajangernissaminnut ataasiakkaarlutik saqqummersitanit, eqqumiitsuliortunik suliniutaasunillu innersuussisoqartillugu pitsaassuseq aallaavigalugu karakteeriliisassapput qulequtarineqartumi piumasaqaataasut aallaavigalugit. Naliliisartut karakteerit tunniussaat aallaavigalugu kikkut nersornaaserneqassanersut qulequttani tunniunneqarfiusussani aalajangersorneqassapput.

3.5 Naliliisimasut atii Koda Awardsimit Nersornaaserneqarsimasut suaarutigineqarnerini ilutigalugu nalunaarutigineqartassapput.

**4. Innersuusseriaaseqarnissami piumasaqaatit**

4.1.

**Ukiumut Nersornaat**

Qulequtaq (kategori) 1-mi saqqummersitaq/eqqumiitsuliortoq naliliisartunit naliiffissaapput saqqummersitat piffissami 1.januar 2023 – 31.december 2023 iluani saqqummersinneqarsimasut. Saqqummersitaq/eqqumiitsuliortoq ataasiaannarluni innersuunneqarsinnaavoq.

**Isumalluarnartumut Nersornaat**

Qulequtaq (kategori) 2-mi uku piumasaqaatit atuupput: Isumalluarnartumut Nersornaammut innersuunneqartassapput kalaallit nipilersornikkut isumalluarnartumik nersornaaserneqarsimasup kingulliup pineraniik ukiut ingerlasimasut aallaavigalugit, piffissamilu pineqartumi immiussilluni/-tik saqqummersitsisimaneq, tusarnaartitsisimaneq, tusarnaartitsisaqattaarluni angalasimanerluunniit aallaavigalugit. 2022mi kingullermik isumalluarnartumik Nersornaat tunniunneqareerata kingorna 2023 ukiup naanissaanut piffissaq nipilersornikkut isumalluarnartoq/-tut naliliiffiussapput. Qulequtaq 2mi innersuunneqartassapput nipilersortartutut nipilersoqatigiittullunniit siullerpaamik malunnaatilimmik maluginiarneqalersimaneq aallaavigalugu

**Ataqqinaammik Nersornaat**

Qulequtaq (kategori) 3-mi uku atuupput: Ataqqinaammik Nersornaammut innersuussisinnaaneq Naliliisartuniit suliarineqassaa, Naliliisartut immikkut eqqumiitsuliornerup iluani ukiorpanni nipilersoriaatsit tusarnaartuaannarneqarsinnaanerannilu sulisimanermikkut nalileeqataasussatut ilaapput.

Ataqqinaammik Nersornaaserneqassapput nipilersortartut ataasiakkaat imaluunniit nipilersortartoqatigiit nipilersungassianik saqqummersitsinermikkut kalaallit nipilersoriaasiannik piujuaannartitsinissamik, nikeriartitsinissamilluunniit imaluunniit atuuttunik apeqqusiisinnaassuseqarlutik suliniuteqartuarsimasunut.

4.2. Kalaallit Nunaanni saqqummersitat tassapput nunatsinni immiunneqarlutillu saqqummersinneqarsimasut, nipilersuusiortutut piginneqqaartussaasut Kalaallit Nunaanneersut (nunani tamalaani suliffeqarfiit Kalaallit Nunaanni immikkoortortaqarfigisaat ilanngullugit) saqqummersitsiviit, pisortatigoortumilluunniit kalaaliusutut paasinqarsinnaasut, saqqummersinneqartullu kalaallimik ilaqartut imaluunniit Kalaallit Nunaanni nunaqartuunerusunik ilaqarluni saqqummersitaasut.

Immiussat eqimattanit suliarineqarsimappata eqimattap amerlanersaat kalaaliussapput imaluunniit nunasisuusimassallutik. ”Saqqummersitaq” ima paasineqassaaq immiunneqarsluni saqqummersitaq Kalaallit Nunaanni niuernikkut digitaaliusumik imaluunniit timitalikkamik niuerutigineqarsinnaanngorsimasoq. Qulequttani pingasuusuni tamani atuuppoq, Kalaaliusutut paasineqassagaanni taava kalaallit nunaanni innuttaasuusariaqarpoq imaluunniit pingaarnertut Kalaallit nunaanni najugaqartuusariaqarluni imaluunniit Kalaallit Nunaanni saqqummersitsisareertuusariaqarluni.

4.3.Qulequtaq 1-imi innersuunneqartut tassaassapput nuussuaq arleriinnik nipilersungassiartalik (minnerpaamik 30 min. missaani sivisussusilik) imaluunniit EP (Extented Play) saqqummersitaassallutik. EP paasineqassaaq minnerpaamik immiussanik sisamanik imaqarluni. Immikkut isiginiarneqarsinnaassapput eqqumiitsuliortut/nipilersortartut ukiup ataatsip iluani single-litut saqqummersitsisimagaluarlutik saqqummersitartik aallaavigalugu nunani allani kalaallit nipilersugassiaannik maluginiarneqalersitsisimassappat imaluunniit ukiumut single-lit arlariit saqqummersissimassappagit ataasimoorussatut nalilerneqarsinnaallutik. Saqqummersitaq remix-iusimaguni taava saqqummersitatut nutaatut isigineqarsinnaanngilaq.

4.4. Kategori 2 (Isumalluarnartumut Nersornaat) taamaallaat innersuunneqarsinnaavoq eqqumiitsuliortoq/nipilersortartoq imaluuniit nipilersortartoqatigiit aatsaat siullerpaamik saqqummersitseqqaartuusimasut. Eqqumiitsuliortoq/nipilersortartoq innersuunneqarniartoq siornatigut Koda Awardsimut innersuunneqartuusimassanngillat.

4.5.Nipilersortartup nipilersoqatigiilluunniit ataatsip immiussimasaat katiterlugit saqqummerseqqitat (”Greatest Hits”, Box-sæt il.il.) innersuunneqarsinnaanngillat.

4.6 Siunnersuisooqatigiit periarfissaqarput nipilersortartut eqqummiitsuliortut suliniutilluunniit soqutiginarluinnartut naliliisartunut nalilersungassatut innersuuteqqullugit, soorlu aamma allattoqarfiup akisussaaffigingaa naliliisussanut suliniuteqarfiit nipilersortartoqatigiinnermilu sunniuteqarluartut innersuussisinnaassuseqarnerannik paasissutissiissallutik.

**5. Uppernarsaaneq naliliinissamullu sulineq**

5.1. Kategoriini tamani innersuunneqartut Koda Awardsimi Naliliisussatut qinikkat 4.1.-imi sinaakkusiussat aallaavigalugit ukiumut saqqummersitat, tusarnaartitsinerit, nipilersortartullu tamakkiisumik suliaat aallaavigalugit minnerunngitsumillu nipilersortartup nunatsinni nipilersornerup ineriartorneranut sunniutigisimasaa aallaavigalugu.

5.2. Siunnersuisooqatigiiffiup innersuussinermi taasinermilu periuserineqartut tamakkiisumik atuutsinneqarnersut malinnaaffigissavai. Naliliinissami nalornissutaasinnaasut pillugit Koda immikkut akissuteqarsinnaasumik sullissisoqassaaq.

**6. Nipilersukkanik atuisinnaaneq il.il.**

6.1. Nersornaasiinissamut atatillugu paasissutissiiniarnermi soorlu Koda Awards 2024imut atatillugu ammasumik taasisoqassappat il.il. Kodap nammineq imaluunniit Koda Awardsimit suleqatigineqartut aqqutigalugit taakkua saqqummiisarfiini soorlu webikkut, mobil, podcast, TV allatigulluunniiit nipi aalasuliat assitigulluunniit aqqutigalugu Koda imminut pisussaatippoq nipilersuutit inersuunneqarsimasut akeqanngitsumik saqqummiunnissaat anguniarlugu atorsinnaassallugit immiussami videot saqqummersinneqarsimasut, assit atorneqarsimasut, nipitigulluunniit ussassaarutaasimasut atorsinnaassallugit immikkut saqqummersitsiviit atorneqartut killilersuutaasumik allakkatigut Kodamut nalunaaruteqaqqaarsimanngippata. Sqqummersitalli atorneqarsinnaassanngillat Kodamut imaluunniit Grameximut akiliillutik piginneqaartuusimanissamik nalunaarsuisimanngitsut.

6.2. Imm. 6.1 taamaallaat atuutissaaq piffissami 1. januar 2024 – 31. december 2024.